John Brown (Torrington, Connecticut, 9 de maig de 1800 - Charles Town, Virgínia de l'Oest, 2 de desembre de 1859) va ser un abolicionista estatunidenc que va creure i va advocar per la insurrecció armada com l'única manera de derrocar la institució de l'esclavitud als Estats Units. Va ser focus d'atenció quan va dirigir petits grups de voluntaris durant la crisi de Bleeding Kansas de 1856. Estava insatisfet amb el pacifisme del moviment abolicionista organitzat: "Aquests homes només parlen, el que necessitem és acció-acció!". Al maig de 1856, Brown i els seus partidaris van matar cinc simpatitzants de l'esclavitud en la massacre de Pottawatomie, que era la resposta al saqueig de Lawrence per part de forces proesclavistes. Brown va comandar les forces antiesclavistes a la batalla de Black Jack (2 de juny) i la Batalla d'Osawatomie (30 d'agost).